cyanic-selkie/wikianc huggingface dataset:
Marcin Lewandowski
2015
Som året før vant Polen sølv på 4 × 800 meter stafett i IAAF World Relays 2015, med Lewandowski på laget. På medleystafetten kom de på fjerdeplass. I juni deltok han på Polens lag i Lag-EM i friidrett 2015 (Super League), og denne gangen kom han på andreplass på 1500 meter, som ga Polen 11 poeng i lagkonkurransen, der Polen endte på fjerdeplass.
Til tross for syvende beste tid i semifinalene i VM i friidrett 2015 nådde han ikke finalen på 800 meter. I oktober deltok han i Military World Games, og kom denne gangen på tredjeplass på 800 meter.
2016
På nasjonalt nivå ble han polsk mester på både 800 og 1500 meter i 2016. Han fikk sølv på 800 meter i EM i friidrett 2016, bak sin landsmann Adam Kszczot. Han representerte Polen under Sommer-OL 2016, der han kom på sjetteplass på 800 meter.
2017
I det polske mesterskapet innendørs i 2017 vant han 800 meter. I EM i friidrett innendørs 2017 vant han 1500 meter, foran henholdsvis Kalle Berglund og Filip Sasínek.
2021
Han representerte Polen under Sommer-OL 2020 i Tokyo på 1500 meter, men fullførte ikke semifinalen, og kvalifiserte seg derfor ikke til finalen.
Timur Oruz
Timur Oruz (født 27. oktober 1994) er en tysk landhockeyspiller.
Han representerte Tyskland under Sommer-OL 2016 i Rio de Janeiro, der han tok bronse i herrenes turnering.
Scaphium
Scaphium er en liten slekt av dråpebiller som lever av og på sopp.
Utseende
Middelsstore (4-5 mm), ovale, svært blanke biller, brune eller svarte. Antenner og bein kan foldes tett inntil kroppen slik at hele billen blir glatt og dråpeformet, og svært vanskelig å få tak på. For ekesmpel er det nesten umulig å plukke opp en slik bille med en pinsett. Hodet er bredt med små fasettøyne. Antennene er temmelig lange og ganske tynne, de to innerste og tre ytterste leddene noe tykkere. Brystskjoldet (pronotum) er glatt, blankt og hvelvet, fint punktert, med jevnt kurvede sidekanter. I bakkanten er det gjerne en tungeformet lobe i midten som helt eller delvis dekker scutellum, men dette gjelder ikke hos de norske artene. Dekkvingene er jevnt rundede, glatte, fint punkterte, med en fure (sømstripen) langs innerkanten, men ellers uten lengdestriper. De er tvert avkuttet bak og dekker ikke bakkroppsspissen på levende eksemplarer. På døde eksemplarer i samlinger er ofte bakkroppen skrumpet sammen slik at den er fullstendig dekket av dekkvingene. Bakkroppen er tilspisset bak. Beina er lange og spinkle.
Levevis
Dråpebillene lever i og på sopp av ulike slag, både hattsopp, poresopp og slimsopp. Noen arter finner man gjerne mellom løvstrø der de spiser sopphyfer.
Utbredelse
Slekten er utbredt i Nord-Amerika og Europa.
Eksterne lenker
Scaphium
785 Zwetana
785 Zwetana er en hovedbelteasteroide. Den ble oppdaga den 30. mars 1914 av Adam Massinger fra Landessternwarte Heidelberg-Königstuhl i Heidelberg. Den er oppkalt etter Tsvetana Popova, datter av K. Popov fra Sofia i Bulgaria.
Fillan
Fillan er et sogn og en tidligere kommune i Hitra i Trøndelag. Kommunen var en del av Hitra formannskapsdistrikt da dette ble opprettet i 1837 og omfattet dagens kommuner Hitra og Frøya. 1. januar 1877 ble Frøya utskilt som egen kommune. Fillan ble skilt ut fra Hitra som egen kommune med 2.241 innbyggere 1. januar 1886.
1. juli 1914 ble Fillan kommune delt. Sandstad, med 947 innbyggere, ble skilt ut som egen kommune. Fillan hadde 1.543 innbyggere etter fradelingen.
1. januar 1964 ble Fillan, som da hadde 1.759 innbyggere, slått sammen med kommunene Hitra, Kvenvær og Sandstad til den nye Hitra kommune.
1. divisjon håndball for kvinner 2020/21
1. divisjon håndball for kvinner 2020/21 var det nest øverste nivået i norsk kvinnehåndball 2020/21-sesongen.
Sesongen ble avbrutt grunnet koronaviruspandemien. Resultatene i andre seriehalvdel ble strøket, og tabellen ble basert på enkelt serie.
De to beste lagene skulle i utgangspunktet rykke opp til REMA 1000-ligaen 2021/22, mens tredjeplassen får sjansen til å spille kvalifisering til Eliteserien mot laget på 10. plass i REMA 1000-ligaen 2020/21. De tre nederste lagene skulle rykke ned til 2. divisjon 2021/22.
Etter at restriksjonene ilagt på grunn av koronaviruspandemien gjorde det umulig å fullføre serien, ble flere kamper strøket og sesongen stilt tilbake til stillingen etter 11 serierunder. rykket direkte opp til Eliteserien. I motsetning til praksis for menn ble kvalifisering om opprykk til Eliteserien ikke gjennomført. Som for menn ble nedrykk til 2. divisjon ikke gjennomført.
Kvalifisering til Eliteserien 2021/22
Avlyst grunnet koronaviruspandemien.
John Barrymore
John Barrymore (født 15. februar 1882 i Philadelphia i Pennsylvania, død 29. mai 1942) var en amerikansk skuespiller.
I ettertid erJohn Barrymore mest kjent for sine roller i filmer som Dr. Jekyll & Mr. Hyde (1920), Grand Hotel (1932), Middag kl. 8 (1933), Den store komedie (1934), og Don Juan (1926). Barrymore leverte noen av de mest kritikerroste opptredener i amerikansk teater- og filmhistorie. Barrymores skuespillerkarriere strakk seg over 25 år. Han hadde ledende rolle i mer enn 60 filmer i løpet av karrieren. For sine mange bidrag til filmindustrien er John Barrymore blitt tildelt en stjerne på Hollywood Walk of Fame.
John Barrymore var eldste bror av skuespillerne Ethel og Lionel Barrymore. Han er farfar til Drew Barrymore som også er skuespiller.
Giusto Recanati
Giusto Recanati (født 9. august 1789 i Camerino i Italia, død 17. november 1861 i Roma) var en av den katolske kirkes kardinaler. Han var tilknyttet Den romerske kurie.
Han ble kreert til kardinal i 1853 av pave Pius IX, med Santi XII Apostoli som tittelkirke.
Han tilhørte kapusinerne.
Episkopalgenealogi
Hans episkopalgenealogi er:
Sistranda
Sistranda er et tettsted og administrasjonssenteret i Frøya kommune i Trøndelag. Navnet Sistranda er avledet av det norrøne «siða», som betyr kyst eller strandsone. Tettstedet har innbyggere per 1. januar.
På tettstedet er det de senere årene bygd opp en betydelig servicenæring, som foruten varierende forretningstilbud inkluderer Frøya videregående skole, Frøyahallen og Frøya storhall. Sistranda skole ligger på tettstedet, som også har en av kommunens to brannstasjoner.
Pedagogisk verdi
Opplevelsesverdi
Pedagogisk verdi kan knyttes til kulturminners opplevelsesverdi. Kulturminner kan ha en umiddelbar opplevelsesverdi gjennom sine estetiske kvaliteter og som konkrete spor etter tidligere menneskers liv og virke. Opplevelsesverdien knyttes dermed til den historiske konteksten – om hva som har foregått, hvordan de ulike bygg og anlegg har fungert, om driftsformer og dagligliv. Kulturminner kan også fremstå som noe fremmed og dermed en kilde til nye opplevelser og ny erkjennelse.
Narrativt vern
Pedagogisk verdi kan også knyttes til såkalt narrativt vern, som framhever det konkrete, taktilt historiefortellende i en by, og hvor bevaringsarbeidet ikke rettes mot helheten, men mer mot det ufullstendige og fragmenterte. En slik vernestrategi har også blitt kalt ”anekdotisk vern”, fordi man framstiller byens historie som et sett av genuint autentiske og utvalgte anekdoter.
Adam Gottlob Moltke
Adam Gottlob lensgreve (von) Moltke (født 10. november 1710 på godset Walkendorf nær Tessin i Mecklenburg, død 25. september 1792 på Bregentved) var en tysk-dansk lensgreve. Han var overhoffmarskalk og storgodseier og en av de viktigste personene i kong Frederik Vs tyveårige regjeringstid i perioden 1746–1766. Han var også kunstens beskytter og har etterlatt seg vesentlige bygninger og kunstverker som han lot tidens beste arkitekter og kunstnere utføre.
Moltke var opptatt av den spirende landboreformbevegelsen og særlig i den tekniske utvikling av landbruket. Han var også president for det Asiatiske Kompagni i 1750-1771, Kunstakademiet og Frederiks hospital. Han fikk 22 barn i 2 ekteskap og slekten Moltke spredde seg i Danmark og ble stor og innflytelsesrik.
Hans første hustru, Christiana Friderica von Brüggemann (1712-60), som han ble gift med på Ulriksholm på Fyn i 1735, var en datter av oberst Godske Hans v. B. til Østergård samt Ulriksholm (gift 2. gang med Dorothea Hedevig Krag (slekt fra Jylland)) og Margarethe Wilhelmine v. Hausmann, datter av general Caspar Herman Hausmann, en halvbror av Ulrik Frederik Gyldenløve. Hans andre hustru, Sophia Hedwig Raben (1733-1802), ble han gift med i 1760 på Fredensborg. Hun var en datter av geheimeråd Christian Friedrich R. til Kjærstrup, Bremersvold samt Løvegård og Berte v. Plessen.
Ungdom
Moltke var født på godset Riesenow i Mecklenburg og var tysk av fødsel. Hans far, oberstløytnant Joachim von Moltke (død 1730), gift med Magdalene Sophie f. von Cothmann, hadde imidlertid vært dansk offiser, en av hans onkler var stallmester hos Frederik IVs bror prins Karl, en annen var amtmann på Møn. Denne siste, Caspar Gottlob Moltke, fikk han i 1722 ansatt som pasje hos daværende kronprins Christian. Da han i 1730 ble utnevnt til kammerpasje hos den 7-årige prins Frederik (den senere Frederik V), la dette grunnlaget for et nært forhold som varte til Frederiks død.
Karriere
I 1743 ble Moltke utnevnt til hoffmarskalk hos prinsen, senere ble han leder av prinsens hoff og gjort til ridder av Dannebrog i 1745. Etter Frederiks tronbestigelse i 1746 ble han overhoffmarskalk og regjeringens ledende personlighet og den egentlige hersker. Han fikk godset Bregentved i gave. I Frederiks regjeringstid innehadde Moltke flere viktige embeter og han har i stor grad påvirket utviklingen av det danske samfunn, ikke minst innen kunst og kultur.
Innsats for kunst og kultur
I forbindelse med planleggingen og utbyggingen av Frederiksstaden ga Moltke arkitekt Nicolai Eigtved frie hender med utformingen. Eigtved tegnet og innredet Moltkes eget palé, utvidet Bregentved og tegnet Turebyholm. Etter Eigtveds død i 1754 innkalte han den franske arkitekten Nicolas-Henri Jardin til Danmark.
Jardin fikk oppgaven med å fullføre Marmorkirken og innredet samtidig taffelsalen i Moltkes Palé. Molkte lot også Jardin utvide Marienlyst slott i Helsingør, som han senere solgte til kongen, og sin herregård Glorup på Fyn. Disse to anleggene, Frederiksstaden og Glorup, er begge tatt opp  i Kulturkanonen. Senere kontaktet han C.F. Harsdorff som Moltke engasjerte til å oppføre sin families gravkapell som tilbygg til Karise kirke.
Molkte og rytterstatuen
Moltke tok også del i handelsforetagender og var med i styret i Det Vestindisk-Guineiske og president i det Asiatiske Kompagni. Da Frederiksstaden i København ble anlagt i 1749, kom man i tanker om å smykke plassen med en statue av Frederik V. Moltke fant penger til finansieringen og det var Asiatisk Kompagni som sto bak. Utgiftene til monumentet svulmet til uante høyder og de øvrige medlemmer av Kompagniet viste til slutt Moltke ryggen.
Fall fra makten
Da Frederik V døde 14. januar 1766 var Moltkes periode ved makten forbi. Christian VII kunne ikke fordra han og omtalte han som en stork. (Moltke var høy og tynn). Allerede utpå sommeren samme år fikk han avskjed fra sine viktigste embeter og trakk seg tilbake til Bregentved. Senere var han i en kort periode med i landvesenkommisjonen som senere ble omdannet til General-Landvæsenskollegiet. Her fikk han mulighet til å virke for landboreformene. Han ble senere med i Overskattedirektionen og i Konseillet. Imidlertid varte ikke virksomheten her lenge. Da han avslo å ville ha noe med Schack Carl Rantzau og Struensee å gjøre, ble han avskjediget den 10. desember 1770.
MO
MO, Mo, mO og mo har flere betydninger:
Adam Gottlob Moltke
Fall fra makten
Den siste tiden av sitt liv tilbrakte han vinteren i København og sommeren på Bregentved. Han ble begravet i Karise kirke.
MO
Personer med navnet Mo
Se også Moe
Gårder med navnet Mo
Sogn hvor navnet Mo forekommer:
Prospero Caterini
Prospero Caterini  (født 15. oktober 1795 i Onano ved Acquapendente i Italia, død 28. oktober 1881 i Roma) var en av Den katolske kirkes kardinaler. Han var tilknyttet Den romerske kurie, blant annet som prefekt for Kongregasjonen for det tridentinske konsil 1860–1881.
Han deltok ved konklavet 1878 som valgte pave Leo XIII, og kunngjorde valget for mengden. Han skulle også ha kronet den nye pave, men ble forhindret av sykdom.
Gary Stevens
Gary Michael Stevens (født 27. mars 1963 i Barrow-in-Furness) er en engelsk tidligere fotballspiller med en fortid hos de britiske klubbene Everton, Glasgow Rangers og Tranmere Rovers. Stevens fikk også 46 kamper for og deltok blant annet i VM i fotball 1986, EM i fotball 1988 og VM i fotball 1990.
Spillerkarriere
Stevens var kjent som en hardtaklende høyreback. Han begynte sin karriere for Evertons ungdomslag og fikk sin førstelagsdebut som 18-åring i oktober 1981. Hans første tittel kom i 1984 da Everton beseiret Watford med 2–0 i FA-cupfinalen. Stevens var i denne kampen sterkt delaktig i forspillet til Graeme Sharps første mål i kampen. Året etter var han en viktig del i Everton-laget som vant både ligaen og Cupvinnercupen. Sesongen ble avsluttet med at Stevens i juni 1985 ble tatt ut på det.
I 1987 var Stevens med på å vinne ytterligere én ligatittel med Everton, og året etter gjorde han kampens eneste mål i Ligacupfinalen mot Liverpool. I EM-sluttspillet i 1988 gikk det for øvrig dårligere med Stevens. England tapte alle sine tre innledende gruppekamper, og i kampen mot mot mistet Stevens ballen til Ruud Gullit, som igjen kunne spille frem til storscorer Marco van Bastens første av sine tre mål i kampen. Etter turneringen ble Stevens solgt til den skotske storklubben Glasgow Rangers for 1,25 millioner pund. Med Rangers vant han serien seks ganger, den skotske cupen to ganger og den skotske ligacupen tre ganger.
Under Verdensmesterskapet i Italia i 1990 spilte Stevens i Englands åpningskamp mot, en kamp som til slutt endte uavgjort 1–1. Han ble deretter tilsidesatt til fordel for Paul Parker og var ikke tilbake i laget før bronsekampen mot, hvor England tapte kampen med 2–1. Denne kampen ble også begynnelsen på slutten for hans landslagskarriere. Han spilte deretter bare sporadisk for England i de kommende to årene, men ble igjen høyaktuell som følge av at Lee Dixon ble skadet rett før EM-sluttspillet i 1992. Uheldigvis for Stevens ble også han skadet, og England gikk derfor inn i turneringen uten en rendyrket høyreback. Landslagskarrieren tok slutt i 1992, og totalt kom Stevens opp i 46 landskamper for England.
Stevens spilte for Rangers frem til 1994, da han ble solgt videre til Tranmere Rovers for 350 000 pund. Stevens avsluttet karrieren i 1998 og ble senere en del av trenerstaben hos Chester City.
Niklas Wellen
Niklas Wellen (født 14. desember 1994) er en tysk landhockeyspiller.
Han representerte Tyskland under Sommer-OL 2016 i Rio de Janeiro, der han tok bronse i herrenes turnering.
Christopher Eccleston
Christopher Eccleston (født 16. februar 1964) er en engelsk skuespiller i teater, fjernsyn og film. Han er kanskje mest kjent for sine roller i kjente filmer som Shallow Grave og 28 Days Later, og han ble i 2005 den 9. inkarnasjonen av Doktoren i TV-serien Doctor Who.
Storgata (Sandefjord)
Storgata går nord-syd i Sandefjord sentrum, fra Torget og Peter Grøns gate i syd til Landstads plass i nord. Den er preget av forretningsgårder i mur fra gjenoppbyggingen etter brannene i 1900 og 1915, men også noen trebygninger fra 1800-tallet er bevart.
Christopher Eccleston
Familie
Eccleston ble født i Little Hulton, Lancashire og vokste opp i en arbeiderfamilie. Eccleston har to tvillingbrødre, en av dem (Alan Eccleston) er med i en scene i Heart. Eccleston er en ateist, selv om han ble fostret opp av en religiøs mor.
Storgata (Sandefjord)
Historie
Ved en taksering av bygninger i 1767 var det ni bygninger langs Østre gade, som den senere Storgata da het. Storgata var den første rettløpende gate i byen, anlagt en gang før 1839. Det åpnet for nye tomter og ga lettere kontakt mellom byen og den nye bebyggelsen ved Torget og langs Skippergata, Thaulows gate og Thor Dahls gate. Flere trebygninger fra 1800-tallet, blant andre nr. 5, 7, 9, 23 og 27 er bevart.
Christopher Eccleston
Familie
Han er ugift, men avsluttet et forhold med skuespilleren Siwan Morris.
Tidlig liv og utdanning
Han gikk på Joseph Eastham's High School, Worsley. Han hadde en stor kjærlighet for fjernsyn og en ambisjon om å spille for favorittklubben Manchester United. Men 19 år gammel fant han ut at han var en bedre skuespiller enn fotballspiller. Eccleston gikk videre ved Central School of Speech and Drama. 25 år gammel fikk Eccleston sin debut som skuespiller i en produksjon av A Streetcar Named Desire ved Bristol Old Vic. Da han ble uten arbeid etter å ha avsluttet utdanningen sin, tok Eccleston flere ulike jobber; i et supermarket, på en byggeplass og som en modell for en kunstner.
1991–2005
Eccleston ble først kjent i rollen som "Derek Bentley" i filmen Let Him Have It fra 1991. Men han ble virkelig kjent da han fikk en fast rolle i TV-serien Cracker (1993–94) — som kulminerte med at rollefiguren ble dramatisk drept i den andre sesongen — noe som gjorde ham til en kjent person rundt om i Storbritannia.
Han spilte sammen med Ewan McGregor i lavbudsjettsfilmen Shallow Grave. Samme år fikk han rollen som Nicky Hutchinson i det episke BBC-dramaserien Our Friends in the North i 1996, en rolle som gjorde ham kjent i Storbritannia. Eccleston spilte sammen med Daniel Craig.
Hans filmkarriere tok av etter det, med flere roller, inklusive filmen Jude (1996), Elizabeth (1998), eXistenZ (1999), Gone in Sixty Seconds (2000), The Others (2001), 24 Hour Party People (2002) og grøsseren laget av Danny Boyle, 28 Days Later (2002). I 2002 spilte han også Leo i den norske filmen Jeg er Dina.
Han har også spilt i flere roller for fjernsyn, inklusive Clocking Off (2000) og Flesh and Blood (2002) for BBC og Hillsborough (1996), en moderne versjon av Othello (2002).
PÅ teater-scenen har hans viktigste rolle vært i Hamlet ved West Yorkshire Playhouse i Leeds i 2002. The West Yorkshire Playhouse er et favorittsted, og han vendte tilbake for å spille i stykket Electricity, som gikk der i mars og april 2004.
Doctor Who (2005)
20. mars 2004, ble det annonsert at Eccleston skulle spille den 9. inkarnasjonen av Doktoren i den nye utgaven TV-serien Doctor Who. Serien begynte å gå på fjernsyn 26. mars 2005.
30. mars 2005, fortalte BBC at Eccleston hadde bestemt seg for å forlate serien etter bare en sesong, fordi han fryktet å bare bli forbundet med den rollen.
11. juni 2005, i et radiointervju på BBC, ble Eccleston spurt om han hadde likt arbeidet med Doctor Who. Eccleston svarte: «Mixed, but that's a long story.» Ecclestons grunner for å slutte i rollen fortsetter å bli debattert.
Eccleston fikk prisen "Most Popular Actor" ved National Television Awards i 2005 for sin rolle som Doktoren.
Eccleston ble veldig rørt av den mottakelsen rollefiguren hans fikk fra barn. Han sa at: «In all the 20 years I've been acting, I've never enjoyed a response so much as the one I've had from children and I'm carrying that in my heart forever...»
Etter 2005
30. oktober 2005 spilte Eccleston på teaterscenen ved the Old Vic i London i stykket Night Sky sammen med Navin Chowdhry, Bruno Langley, David Warner, Saffron Burrows og David Baddiel. Eccleston var jurymedlem i «2nd Amazonas International Film Festival Film Jury» i november 2005
I desember 2005, reiste Eccleston til Indonesias Aceh-provins for et BBC-program som undersøkte hvordan offrene for Tsunamien i Indiahavet bygde opp sine liv
I mai 2006, var Eccleston fortelleren i en produksjon av Romeo og Julie ved The Lowry theatre i hans hjemby Salford. Teaterselskapet som han spilte sammen med, Celebrity Pig, består av skuespillere med lærevansker.
I august 2006, filmet Eccleston New Orleans, Mon Amour med Elisabeth Moss. Filmen var regissert av Michael Almereyda, og filmet i post-Katrina-rammede New Orleans, den hadde premiere i 2008. Sent i 2006 spilte han i Perfect Parents.
Eccleston spilte i 2007 i The Seeker: The Dark Is Rising i en film basert på romanen The Dark Is Rising Sequence av Susan Cooper.
Priser og nominasjoner
BAFTA Awards
Broadcasting Press Guild Awards
National Television Awards, UK
RTS Television Award (Royal Television Society, UK)
Trivia
I september 2007, oppkalte Pendleton College i Salford deres nye 270-seters teater etter ham, 'The Christopher Eccleston Theatre' som del av skolens £9,5m nye byggeprogram.
Eccleston er en ivrig maratonløper, og kan delta i flere konkurranser hvert år. Han var med på BBCs Top Gear der det ble avslørt at han bare hadde lov å kjøre biler med automatgir.
Susa
Susa (eller Shushan) var en antikk by i de elamittiske, persiske og parthiske rikene, lokalisert rundt 230 km øst for Tigris i Khuzestan-provinsen i dagens Iran. I dag er den antikke byen et massivt område med ruiner, men en moderne by deler dets navn i nærheten.
Susa er en av de eldste kjente bosetningene i regionen, antagelig grunnlagt rundt 4000 f.Kr. I historisk tid var det hovedstaden i Elam. Dets navn kommer fra deres språk. Det ble varierende skrevet (Šušan, Šušun osv) og var tydeligvis uttalt Susən. Šušan ble invadert av begge Babylonske imperiene i tillegg til det assyriske i voldelige felttog. Etter erobringen til Babylon ble navnet misforstått å være forbundet med det semittiske ordet Šušan, «lilje».
Byen var riktignok snart tatt tilbake av akamenide-perserne under Kyros den store i 538 f.Kr. Under Kyros sin sønn Kambyses II ble hovedstaden i imperiet flyttet fra Pasargadae til Susa.
Byen tapte noe av sin viktighet da Aleksander den store erobret den i 323 f.Kr. og ødela det første persiske riket, men etter Aleksanders enorme imperium kollapset ved hans død, ble Susa en av de to hovedstedene (sammen med Ctesifon) av Partia. Susa ble ofte et sted å søke tilflukt for partherne og senere de persiske sassanide-kongene, siden romerne plyndret Ctesifon fem ganger mellom 116 og 297. Vanligvis overvintret de parthiske herskerne i Susa og tilbrakte sommeren i Ctesifon.
Den romerske keiseren Trajan erobret Susa i 116, men ble snart tvunget til å trekke seg ut på grunn av opprør i hans bakre områder. Denne fremrykningen var den østligste fremrykningen romerne gjorde.
Susa ble ødelagt minst to ganger i sin historie. I 647 f.Kr. jevnet det assyriske kongen Assurbanipal byen i løpet av en krig hvor folket i Susa tydeligvis deltok på den andre siden. Den andre ødeleggelsen fant sted i 639 da muslimske arméer første gang erobret Persia. Den antikke byen ble gradvis forlatt i årene som fulgte.
Vincenzo Santucci
Vincenzo Santucci (født 18. februar 1796 i Gorga ved Anagni i Italia, død 19. august 1861 i Rocca di Papa) var en av den katolske kirkes kardinaler. Han var tilknyttet Den romerske kurie, blant annet som prefekt for Kongregasjonen for studiene 1856–1861.
Han ble kreert til kardinal i 1853 av pave Pius IX.
Gulpesnipe
Gulpesnipe (Pluvianellus socialis) er en monotypisk art i slekten gulpesniper (Pluvianellus), som er monotypisk i gulpesnipefamilien (Pluvianellidae). Arten har altså ingen nære slektninger (se taksonomi). Som sådan inngår familien i gruppen av slirenebbfugler (Chionidi), som er en av fem underordener i vade-, måse- og alkefugler (Charadriiformes). Arten er ifølge BirdLife International og IUCNs rødliste nær truet. Den er dessuten oppført på CMS liste II (Bonnkonvensjonen).
Taksonomi
Arten var tidligere (før 2005), på grunn av sitt utseende, inkludert i lofamilien (Charadriidae), av og til i en egen underfamilie, men morfologiske analyser indikerte at fuglen var nærmere beslektet med slirenebbfamilien (Chionidae), et slektskap som støttes av genetiske data. Denne studien støtter også at slekten Pluvianellus plasseres i sin egen en monotypiske familie (Pluvianellidae), en konklusjon som videre støttes av et nyere studium av fenotypen.
Beskrivelse
Gulpesnipe blir cirka 19,5–21,5 cm lang. Hannen er størst og veier cirka 79–102 g, mens hunnen er mindre og veier cirka 69,5–87 g. Fjærdrakten er i hovedsak ringduegrå på oversiden og hvit på undersiden. Halsen og øvre del av brystet er ringduegrått. Nebbet er sort og rett, og fra basen av nebbet og bakover mot øyene renner det er mørk stripe. Øynene har rosarød iris. De undere ekstremitetene er rosarøde og kraftige, og føttene har lange tre tær. Kjønnene er nærmest identiske, bortsett fra størrelsen. Ungfugler er imidlertid spraglet på den grå overdelen.
Systematisk inndeling
Inndelingen under følger Boyd (2016), og støttes i hovedsak av HBW Alive. Den basale rekkefølgen innenfor denne underordenen regnes fortsatt som usikker. Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Eventuelle navn og beskrivelser i parentes er ikke offisielle, men kun foreløpige.
Utbredelse
Gulpesnipa er endemisk for Sør-Amerika og hekker bare i det sørligste Patagonia, i Tierra del Fuego, Perito Moreno National Parks og Bosques Petrificados Natural Monument i det sørligste Argentina og i Magallanes y de la Antártica Chilena og Laguna de los Cisnes National Reserves i det ekstremt sørlige Chile. Den overvintrer lenger mot nord, fra Valdéshalvøya i sør og nordover langs østkysten av Argentina til provinsen Buenos Aires. Hekkeområdene utgjør cirka 194 000 km², mens den totale utbredelsen utgjør cirka 390 000 km².
Totalpopulasjonen har av BirdLife International blitt estimert til å bestå av omkring 1 500–7 000 voksne individer og regnes som stabil. Den største trusselen kommer fra ødeleggelser av naturlig gressland i Patagonia, som følge av overbeiting fra husdyr og introduserte planteetere.
Habitat
I hekkesesongen opptrer arten i høylandet, langs breddene på innsjøer av ferskvann eller brakkvann, herunder også ved grunne dammer i steppe-lignende regioner, og av og til ved elvebredder. Utenfor hekkesesongen finner man fuglene langs kysten, for det meste i beskyttede bukter og laguner og ved elvemunninger eller av og til også langs elvebredder. I Chile har man bare registrert arten opp til 300 moh., men i det sørlige Argentina har den blitt registrert opp til minst 1 200 moh.
Atferd
Gulpesnipa eter mest leddyr og insektlarver i hekketiden. Den plukker føden fra bakken, gjennom å vende på steiner, skjell og rek. Av og til kan de også grave litt med føttene for å komme til føden, noe som regnes som en unikt atferd blant vadere. Arten er svært aktiv og meget hurtig på bakken. Den drikker ved å stikke hele hodet ned i vannet, for deretter å legge det bakover for å svelge. Utenom hekkesesongen leter fuglene flokkvis etter mat.
Gulpesnipa regnes både som standfugl og trekkfugl, og noen steder noe midt i mellom. Noen fugler trekker ikke. Fugler som hekker i innlandet trekker gjerne ut mot kysten, men det trenger ikke å være et spesielt langt langt. Andre trekker imidlertid mye lenger, for eksempel de som havner opp mot provinsen Buenos Aires. De fuglene som trekker ankommer gjerne hekkeplassene sent i august eller tidlig i september, og forlater dem igjen som regel tidlig i april.
Hunnen legger eggene (som regel to) fra tidlig i september til i midten av november. Parene opptrer solitært og forsvarer territoriet heftig. Reirplassen ligger ofte nær mindre strømmer av vann. I denne tiden forsvarer parene også et eget territorium for ernæring. Dette kan ligge et godt stygge unna reirplassen. Selve redet bygges av rester og fôres med småstein. Det legges umiddelbart nær vann. Paret kan prøve å drive fram flere enn ett kull, som regel to (sjelden tre), selv om første legging er suksessfull. Inkubasjonstiden tar cirka 24 dager. De nyklekte ungene er svært svake og mates av begge foreldrene, til å begynne med gjennom oppgulp av kromelk fra en godt utviklet krås (noe som også er unikt blant vadere og opphavet til det norske navnet på arten). Voksen fjærdrakt utvikles i løpet av 28–35 dager, men foreldrene fortsetter å mate avkommet i opp mot ti dager til. Som regel overlever bare den sterkteste ungen, som oftest den som klekkes først. Den andre (svakeste) sulter som regel ihjel. Hver generasjon utgjør i snitt cirka 7,3 år.
Liste over kulturminner i Ørsta
Liste over kulturminner i Ørsta er en oversikt over fredede og/eller bevaringsverdige bygninger og elementer i Ørsta. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Bybadet
Bybadet er et badeanlegg i Ålesund sentrum.
Anthony Weiner
Anthony David Weiner (født 4. september 1964 i New York City) er en amerikansk tidligere politiker som representerte Det demokratiske parti.
Bybadet
Badeanlegget ble åpnet 19. januar 2021. Anlegget inneholder blant annet et stort aktivitetsbasseng, 50 meters treningsbasseng, stupetårn (3, 5 og 7 meter), to vannsklier, 34 °C terapibasseng, bølgebasseng, boblebad og badstuer. I anlegget ligger det dessuten badebutikk og en kafé.
Anlegget ligger sentralt i Ålesund sentrum, nært hoteller, Fjellstua og gågata.
Anthony Weiner
Weiner satt i Representantenes hus mellom 3. januar 1999 og juni 2011 som representant for delstaten New Yorks niende kongressdistrikt, som inkluderer sørlige deler av Brooklyn og Queens. Han stilte til borgermestervalg i New York City i 2005, men vant ikke partiets nominasjon. Han vurderte å stille i 2009, men valgte å ikke gjøre det da det ble klart at Michael Bloomberg kunne stille for en tredje periode.
Han trakk seg i juni 2011 etter at private bilder han sendte til personer via de sosiale mediene Facebook og Twitter ble publisert. Han sa først at noen hadde hacket kontoen hans, men etter en uke måtte han beklage og si at det var han som hadde sendt bildene. Han trakk seg ikke umiddelbart, men en uke senere.
Weiner bodde i kollektiv med fjernsynspersonligheten Jon Stewart etter at han gikk på college. Stewart har donert penger til Weiners valgkamp.
Domenico Savelli
Domenico Savelli  (født 15. september 1792 i Speloncato på Korsika i Frankrike, døde 30. august 1864 i Roma) var en av den katolske kirkes kardinaler. Han var tilknyttet den romerske kurie.
Han kom fra en italiensk aristokratisk slekt som hadde frembragt en rekke fremtredende kirkeledere, som pave Honorius III (1216–1227) og pave Honorius IV (1285–1287), og kardinalene Bertrand Savelli (kreert 1212), Cenzio Savelli (1216). Giovanni Battista Savelli (1471), Giacomo Savelli (1539), Silvio Savelli (1596), Giulio Savelli (1615), Fabrizio Savelli (1647) og Paolo Savelli (1664). Korsika var blitt fransk da Savelli ble født, men det meste av hans virke var på Den italienske halvøy og i Kirkestatens eller Den romerske kuries tjeneste.
Han ble kreert til kardinal i 1853 av pave Pius IX.
Twist of Faith
Twist of Faith et musikkalbum av Highland Glory, utgitt i 2011 på FaceFront.
Neoplasi
Neoplasi eller neoplasme er ny, abnorm proliferasjon av vev (unndratt normal vekstregulering). Danner svulster. Kan være benigne eller maligne. Benigne svulster er velavgrenset og invaderer ikke omliggende vev. Maligne svulster er ikke velavgrenset, ødelegger omliggende vev og kan infiltrere og metastasere.
Gamlegrendåsen
Gamlegrendåsen(ofte kalt for Åsen) er et boligområde på den sørøstlige siden av Kongsberg med om lag 1,300 husstander fordelt på rekkehus, leiligheter, tette eneboliger og eneboliger, og er dermed det største boligområdet i Kongsberg. Arbeidet med å gjøre om Gamlegrendåsen til boligområde startet i 1977.
Gamlegrendåsen er fordelt på 5 grunnkretser i delområdet Kongsberg syd-østre.
I tillegg til Gamlegrendåsen skole finnes det 5 private og offentlige barnehager, to dagligvarebutikker, tre kunstgress-fotballbaner samt et lysløypenett i den nærliggende skogen.
Gamlegrendåsen blir i mange tilfeller feilstavet som Gamlegrend s åsen, både i dagligtale og skriftlig.
Gamlegrendåsen nord
9. september 2009 vedtok kommunestyret i Kongsberg at Gamlegrendåsen skulle utvides med et 350 dekar stort område på nordsiden av den eksisterende bebyggelsen. Området er høsten 2010 under bygging og skal få navnet Gamlegrendåsen nord og Gamlegrendåsen terrasse.
Gamlegrendåsen syd
17. oktober 2012 vedtok kommunestyret i Kongsberg å etablere et nytt boligfelt rett syd for den eksisterende bebyggelsen. Området har fått navnet Lafteråsen, og de første boligene sto ferdige tidlig i 2015.
De arabiske gulfstater
De arabiske gulfstater er en samlebetegnelse for kongedømmene Bahrain og Saudi-Arabia, sultanatet Oman og emiratene Kuwait, Qatar og De forente arabiske emirater. Disse seks landene utgjør medlemmene av Gulfstatenes samarbeidsråd.
Grupperingen av disse arabiske landene er nyttig, da de har store likhetstrekk i både økonomi og kultur.
Betegnelsen kan også inkludere Irak og Iran, som i referanse til Gulfkrigen.
Mystery of Love
«Mystery of Love» er en låt skrevet og fremført av den amerikanske musikeren Sufjan Stevens. Sangen ble produsert av Thomas Bartlett og utgitt digitalt 1. desember 2017. Det er en akustisk låt som ble komponert for dramafilmen Call Me by Your Name (2017). Filmens regissør Luca Guadagnino spurte Stevens om å være forteller i filmen, men han takket nei og foreslo å skrive en låt i stedet. Stevens fikk full kontroll over eget arbeid og lot seg inspirere av filmens manus, samt André Acimans roman Call Me by Your Name. Sangteksten handler om romantikk og alluderer til forholdet mellom Elio (Timothée Chalamet) og Oliver (Armie Hammer).
Musikkvideoen til låten ble utgitt på YouTube 4. januar 2018. Den inneholder klipp fra filmen og nytt materiale spilt inn på Napoli arkeologiske museum. Låten ble brukt i filmens trailer og i scenen hvor Elio og Oliver går på tur i Bergamo. Sangen ble senere utgitt på musikkalbumet Call Me by Your Name: Original Motion Picture Soundtrack sammen med to andre låter som Stevens skrev for filmen («Futile Devices» og «Visions of Gideon»). Låten fikk god kritikk og ble nominert til Oscar for beste sang.
Moe (navn)
Moe er en vanlig skriveform for gardsnavnet og etternavnet «Mo». Navnet har opphav i gammelnorsk mór som betyr «tørr sandslette, flat skogsmark». Per januar 2020 er det 6,811 personer med dette etternavnet i Norge.
Domenico Lucciardi
Domenico Lucciardi (født 9. desember 1796 i Sarzana i Italia, døde 13. mars 1864 i Senigaglia) var en av Den katolske kirkes kardinaler. Han var tilknyttet Den romerske kurie, og ble senere latinsk patriark av Konstantinopel og erkebiskop av Senigaglia 1851–1864.
Han ble kreert til kardinal i 1852 av pave Pius IX, med San Clemente som tittelkirke.
Episkopalgenealogi
Hans episkopalgenealogi er:
786 Bredichina
786 Bredichina er en hovedbelteasteroide. Den ble oppdaga den 20. april 1914 av Franz Kaiser fra Landessternwarte Heidelberg-Königstuhl i Heidelberg. Den er oppkalt etter den russiske astronomen Fjodor Aleksandrovitsj Bredikhin.
Susanne Hannestad
Susanne Sæland Hannestad (født 1961) er en norsk tidligere håndballspiller. Hun har 43 kamper for Norges kvinnelandslag i håndball i perioden juli 1979 til mars 1983 og gjorde 47 mål. Hannestad deltok i Håndball-VM 1982 for kvinner, der Norge kom på 7. plassen.
Ib Spang Olsen
Ib Spang Olsen (født 11. juni 1921, død 15. januar 2012 ) var en dansk tegner og forfatter. Han er særlig kjent for sine frodige og rufsete bokomslag og illustrasjoner til andre forfatteres bøker og noveller, og ikke minst for illustrasjonene til Halfdan Rasmussens barnebøker med rim og regler, men han utga også egne bøker. I 2007 ble han utnevnt til ridder av Dannebrogordenen.
Liv og virke
Ib Spang Olsen tok lærereksamen i 1943 og studerte siden på Kunstakademiet i København 1945–1949 og på Den Grafiske Skole 1947–1949. Han var selv lærer på den internasjonale Bernadotteskolen i København 1952–1961, formann for Kulturministeriets Arbejdsgruppe om Børn og Kultur 1982–90, og medlem av Det Kongelige Akademi for de Skønne Kunsters styre «Akademirådet».
Familie
Ib Spang Olsen var faren til skuespilleren Martin Spang Olsen (født 1962) og filmregissøren Lasse Spang Olsen (født 1965).
Priser
Ib Spang Olsen har mottatt flere priser, blant annet
Kulturkanonen
Rim-og billedboken Halfdans ABC av Halfdan Rasmussen med illustrasjoner av Ib Spang Olsen ble tatt opp i Danmarks kulturkanons «barnekanon» i 2006.
Jasmin Güntert
Jasmin Güntert (født 18. november 1999) er en sveitsisk rulleskøyteløper og skøyteløper.
Jasmin Güntert er en yngre søster av rulleskøyteløperen og skøyteløperen Vera Güntert.
Gabon under Paralympiske sommerleker 2016
Gabon deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
Før lekene i Rio 2016 hadde ikke Gabon vunnet noen medaljer fra de 2 sommerlekene det hadde deltatt i siden 2008.
Fylkesvei 361
Fylkesvei 361 (Fv361) går mellom Gransherad og Ørvella i Notodden. Veiens lengde er 9,6 km.
Bulmeurt
Bulmeurt (Hyoscyamus niger) er en sjelden og myteomspunnet blomst i søtvierfamilien.
Den er enten ettårig eller toårig og kan bli mellom 25–100 cm høy med store, vakre og karakteristiske blomster i en gulhvit farge med en nett av fiolette årer i. Den blomstrer fra juni til september. Bladene er hårete, ovale eller eggformete, med en buktet-tannet kant. Den formerer seg kjønnet og kan forekomme på lysåpne og næringsrike områder som bølgeslagsvoller, veikanter, gårdstun og brakkmark. Hele planten har en særegen muggen, sterk lukt og er meget giftig. En enkelt plante kan produsere opptil 8,000 frø. Bulmeurt vokser flere steder i Europa, Asia, Nord-Afrika, på Kanariøyene og Madeira.
Historie
Bulmeurt er en kulturhistorisk plante, og det eldste funnet i Norge er fra 1100-tallet. Tidligste funn i Norden stammer fra Danmark fra 100-tallet. Under de arkeologiske utgravningene av Gamlebyen i Oslo ble det funnet tre frø av planten mellom jordlag fra 1150 og 1175. Middelalderens munker og nonner dyrket den i klosterhagene, og den er blant legeurtene funnet på Hovedøya. Fra klosterhagene har den spredt seg og siden blitt forvillet.
Bulmeurt inneholder 0,05–0,15 % av alkaloidene hyoscyamin og skopolamin med sterk hallusinogen virkning på nervesystemet. Når frøene varmes opp, fordamper alkaloidene, og disse dampene virker bedøvende. Den medisinske virkningen er kjent siden oldtiden. De gamle babylonerne pustet inn bulmeurt-røyk ved tannpine for å dempe smerten. Omstreifere brente bulmeurtfrø i hønsehusene, slik at hønene holdt seg rolige og kunne puttes rett i sekken. Derfor heter bulmeurt på engelsk henbane. I tillegg ble planten brukt til fiske, der man bakte brød av bulmeurt og deretter kastet brødbiter ut i fiskevann, slik at den bedøvete fisken fløt opp. I større doser kunne den også brukes til giftmord. Henrik Wergeland skrev om bulmeurten at den var «djærv trods al din Stank».
Både oraklet i Delfi og Nordens berserker kan ha ruset seg på røyk fra urten det ofte finnes spor av i funn fra vikingtiden. Den er funnet i Danmark, York, Dublin og Staraja Ladoga.
Utbredelse i Norge
Forekomsten av bulmeurt har gått sterkt tilbake i Norden de siste årene, og den er nå sjelden å se ute i naturen. Det finnes idag kun 10 kjente forekomster med bulmeurt i Norge. Da det gamle Rikshospitalet i Oslo sentrum ble revet i 2001, dukket det opp bulmeurt på rivningstomta. De kom fra frø som hadde ligget i jorda siden Rikshospitalet ble bygd i 1883. Likeså dukket bulmeurt uventet opp i store mengder på skråningene under omleggingen av E18 i Sandvika i Bærum i 2000-årene, der den ikke hadde vært sett på mange tiår.
Bulmeurt kan spire fra frø som har ligget begravd i hundrevis av år, og i løpet av 1–2 år selv produserer mengder av frø, som så i sin tur må ligge begravd i hundrevis av år før det blir deres tur til å spire. Bulmeurt er nå oppført på Rødlista som sterkt truet, og i 2007 inngikk planten i Norsk Naturarvs arbeid med å kartlegge og overvåke arten.
Amalocera
Amalocera er en slekt av biller som lever av og på sopp. De hører til underfamilien dråpebiller (Scaphidiinae) i den artsrike familieb kortvinger (Staphylinidae).
Utseende
Små (1,5 – 2 mm), ovale, svært blanke biller, brune eller svarte. De norske artene er ensfargede, men det finnes også noen med flekker på dekkvingene. Antenner og bein kan foldes tett inntil kroppen slik at hele billen blir glatt og dråpeformet, og svært vanskelig å få tak på. For ekesmpel er det nesten umulig å plukke opp en slik bille med en pinsett. Hodet er bredt med små fasettøyne. Antennene er temmelig lange og ganske tynne, de to innerste og tre ytterste leddene noe tykkere. Brystskjoldet (pronotum) er glatt, blankt og hvelvet, fint punktert, med jevnt kurvede sidekanter. Dekkvingene er jevnt rundede, glatte, fint punkterte, med en fure (sømstripen) langs innerkanten, men ellers uten lengdestriper. De er tvert avkuttet bak og dekker ikke bakkroppsspissen på levende eksemplarer. På døde eksemplarer i samlinger er ofte bakkroppen skrumpet sammen slik at den er fullstendig dekket av dekkvingene. Bakkroppen er tilspisset bak. Beina er lange og spinkle.
Utbredelse
Slekten er utbredt i Brasil.
Matematisk institutt (UiB)
Matematisk institutt er ett av åtte institutter ved Det matematisk-naturvitenskapelige fakultet, UiB. Instituttet er delt i tre fagseksjoner, som igjen er delt i tilsammen 15 forskningsgrupper. Instituttet har i overkant av 30 fast tilsatte, samt stipendiater og ansatte i administrasjonen, som tar seg av den daglige driften. Instituttrådet er det øverste rådgivende organ for instituttleder, i saker som vedrører hovedlinjene for instituttets virksomhet.
Tilbud for studenter
Matematisk institutt tilbyr Bachelorprogram i matematiske fag, og forskjellige masterprogram. I tillegg tilbyr instituttet Integrert adjunktutdanning i matematikk og naturfag og Integrert lektorutdanning med master i naturvitskap eller matematikk. Bachelorprogrammet har en felles kjerne innenfor fagene matematikk, anvendt- og beregningsorientert matematikk (ABM) og statistikk. Dette programmet inneholder 90 studiepoeng med faglig spesialisering, samt 90 frie studiepoeng. Det er altså mulig å fordype seg enda mer i matematikk, eller ta fag fra andre retninger, for eksempel fysikk. Ved godkjent bachelorgrad kan en søke på et av masterprogrammene, dersom en har oppfylt kravene som stilles.
Pietermaritzburg
Pietermaritzburg er hovedstaden og den nest største byen i provinsen iKwaZulu-Natali i Sør-Afrika. Den ble grunnlagt i 1838. Populært blir byen kalt «Maritzburg», forkortet til «PMB», og er hjemsted for University of KwaZulu-Natal. I byen produseres blant annet aluminium, tømmer og meieriprodukter. Byen hadde etter en folketelling i 1991 228 549 innbyggere, og den nåværende befolkning anslås til å være mellom 350 000 og  500 000 mennesker.
Matematisk institutt (UiB)
Matematisk fagutvalg
Matematisk Fagutvalg er studentenes forum på instituttet. De arrangerer populærvitenskapelige foredrag om matematikk, filmframvising, idrettslag og fester. π-happy er oppholdsrommet for sosialt samvær i 6. etasje ved instituttet, og inneholder en bar som vanligvis er åpen torsdager fra 19-24.
Mat-nytt
To ganger i måneden gir matematisk institutt ut nyhetsbrevet Mat-nytt. Her kommer informasjon fra instituttleder, en oversikt over hva som skjer og referat fra hva som har skjedd, samt utlyste og nylig besatte stillinger. Det er administrasjonen som har ansvaret for utgivelsen.
787 Moskva
787 Moskva er en hovedbelteasteroide og et medlem av asteroidefamilien Maria. Den ble oppdaga den 20. april 1914 av Grigorij Neujmin fra Simeiz-observatoriet på Krim. Den er oppkalt etter byen Moskva.
Chiricahua
Chiricahua er en stamme av indianerstammen dinéene også kalt apache. Blant de mest kjente Chiricahua-apachene finner man Cochise og Geronimo. Deres versjon av apachespråket er mescalero-chiricahua-språket, som har en egen dialekt aom brukes av chiricahuaene. . De hadde på 1800-tallet Chiricahuafjellene (nå i Cochise County sørøst i Arizona) sentralt i sitt stammeområde. Tidligere hadde de sitt tyngdepunkt noe lenger øst. Da chiricahuaapachenes høvding Cochise forhandlet fred med militæret i 1872, ble han lovet disse fjellene som reservat. Cochise døde to år senere og i 1875 ble hans folk drevet mot nord til San Carlos-reservatet, trass i de løfter som var gitt.
Idag er chiricahuaene innrullert i to føderalt anerkjente stammer i USA: Fort Sill Apache Tribe som holder til nær Apache i Oklahoma med et tilknyttet lite indianerreservat utenfor Deming i New Mexico,, og Mescalero Apache Tribe of the Mescalero Reservation nær Ruidoso i New Mexico. San Carlos Apache Tribe i har også noen chiricahuaer.
Grzegorz Sudoł
Grzegorz Arkadiusz Sudoł (født 28. august 1978 i Nowa Dęba) er en polsk kappgjenger.
Han vant sølv på 50 km kappgang under EM i friidrett 2010 i Barcelona, med tiden 3.42,24. Dette var ny personlig rekord på denne distansen.
Polynomfunksjon
En polynomfunksjon er i matematikk en funksjon som beregner verdien av et polynom. Den generelle forma for en polynomfunksjon av grad n i én variabel er
Konstantene an kalles koeffisientene i funksjonen. Eksponenten n er et naturlig tall, det vil si et positivt heltall.
Annen notasjon
En bedre måte å uttrykke polynomfunksjoner på er ved
hvor a er konstanter og n og k er naturlige tall, der n angir graden av ligninga.
Lyn Gordon (film)
Lyn Gordon (originaltittel: Flash Gordon) er en britisk-amerikansk science fiction- og eventyrfilm fra 1980 basert på Alex Raymonds tegneseriefigur Lyn Gordon. Regi er ved Mike Hodges. Filmen handler om den atletiske fotballspilleren Flash Gordon som må forsøke å redde jorden fra undergang når den onde keiser Ming på planeten Mongo forsøker å utslette den. Sammen med to andre reiser Flash ut i rommet med en romrakett for å undersøke hva som er årsaken bak ødeleggelsene. Underveis ender de opp som Mings fanger. Hovedrollen som Lyn Gordon spilles av Sam J. Jones, mens andre sentrale biroller spilles av Melody Anderson, Max von Sydow, Chaim Topol, Timothy Dalton, Brian Blessed og Ornella Muti. Filmen har en "campy" stil og har hentet inspirasjon fra den humoristiske Batman-serien fra 1960-tallet.
Lyn Gordon ble populær i Storbritannia, men klarte ikke oppnå samme suksess i USA og andre land.
Musikken er ved Queen – som også er å finne på deres album Flash Gordon.
Polynomfunksjon
Annen notasjon
Formel for andregradsfunksjon blir da utledet slik:
Lyn Gordon (film)
Filmen har i ettertid oppnådd en viss kultstatus.